title: Selgovae
text: Ar  Selgovae a oa ur bobl vrezhon eus hanternoz Enez Vreizh, er reter d'an Novantae, e Dumfriesshire ha reter Galloway, e mervent Skos, a zo meneget o anv e Douaroniezh Klaudios Ptolemaios. N'ouzer ket kalz hiroc'h eget ar meneg-se.
  
  Sed a oa anvioù o c'hêrioù, hervez Plolemaios: Carbantorigum, Uxellum, Corda, ha Trimontium. Koulskoude ne oa ket kêrioù er c'hornad en amzer-se, neuze ne rae nemet menegiñ pe kampoù roman pe kreñvlec'hioù brezhon. 
  
  Aet e vije o bro d'ober ur rann eus Rheged, e kornôg Skos eta, goude disparti ar Romaned. Darn avat a gomz eus Gododdin, met neuze e vefe er reter.
  
  Evezhiadennoù
  Lavaret ez eus bet e teue an anv Selkirk (iliz ar Selgovae?)  eus hini ar Selgovae: da neuze e vijent bet diazezet ivez e reter Skos? 
  Dont a rafe anv ar Solway Firth eus hini ar Selgovae hervez lod, met hervez lod all e vije un anv saoznek rik.
  
  Gwelet ivez
   Novantae
  
  Pobloù brezhon